CELEX: 62010CA0614
Language: bg
Date: 2012-10-16 00:00:00
Title: Дело C-614/10: Решение на Съда (голям състав) от 16 октомври 2012 г. — Европейска комисия/Република Австрия (Неизпълнение на задължения от държава членка — Директива 95/46/ЕО — Обработване на лични данни и свободно движение на тези данни — Защита на физическите лица — Член 28, параграф 1 — Национален надзорен орган — Независимост — Надзорен орган и федерално канцлерство — Персонални и организационни връзки)

8.12.2012   
            
            
               BG
            
            
               Официален вестник на Европейския съюз
            
            
               C 379/6
            
         Решение на Съда (голям състав) от 16 октомври 2012 г. — Европейска комисия/Република Австрия
   (Дело C-614/10) (1)
   
   (Неизпълнение на задължения от държава членка - Директива 95/46/ЕО - Обработване на лични данни и свободно движение на тези данни - Защита на физическите лица - Член 28, параграф 1 - Национален надзорен орган - Независимост - Надзорен орган и федерално канцлерство - Персонални и организационни връзки)
   2012/C 379/09
   Език на производството: немски
   
      Страни
   
   
      Ищец: Европейска комисия (представители: B. Martenczuk и B.-R. Killmann)
   
      Встъпила страна, подпомагаща ищеца: Европейски надзорен орган по защита на данните (ЕНОЗД) (представители: H. Kranenborg, I. Chatelier и H. Hijmans)
   
      Ответник: Република Австрия (представител: G. Hesse)
   
      Встъпила страна, подпомагаща ответника: Федерална република Германия (представители: T. Henze и J. Möller)
   
      Предмет
   
   Неизпълнение на задължения от държава членка — Нарушение на член 28, параграф 1, втора алинея от Директива 95/46/ЕО на Европейския парламент и на Съвета от 24 октомври 1995 година за защита на физическите лица при обработването на лични данни и за свободното движение на тези данни (ОВ L 281, стр. 31; Специално издание на български език, 2007 г., глава 13, том 17, стр. 10) — Задължение на държавите членки да гарантират, че националните надзорни органи, които отговарят за контрола върху обработването на лични данни, ще разполагат с пълна независимост при упражняването на функциите си — Тесни персонални и организационни връзки между надзорния орган и федералното канцлерство (Bundeskanzleramt) — Йерархичен контрол на федералното канцлерство спрямо надзорния орган
   
      Диспозитив
   
   
               1.
            
            
               Като не е взела всички необходими мерки за съобразяване на действащото законодателство в Австрия с критерия за независимост, що се отнася до Datenschutzkommission (Комисията за защита на данните), и по-точно като е въвела нормативна уредба, съгласно която:
               
                           —
                        
                        
                           управителният член на Datenschutzkommission е федерален служител, подлежащ на административен контрол,
                        
                     
                           —
                        
                        
                           секретариатът на Datenschutzkommission е включен към службите на федералното канцлерство, и
                        
                     
                           —
                        
                        
                           федералният канцлер разполага с безусловно право на информация по всички аспекти от работата на Datenschutzkommission,
                        
                     Република Австрия не е изпълнила задълженията си по член 28, параграф 1, втора алинея от Директива 95/46/ЕО на Европейския парламент и на Съвета от 24 октомври 1995 година за защита на физическите лица при обработването на лични данни и за свободното движение на тези данни.
            
         
               2.
            
            
               Осъжда Република Австрия да заплати съдебните разноски на Европейската комисия.
            
         
               3.
            
            
               Федерална република Германия и Европейският надзорен орган по защита на данните понасят направените от тях съдебни разноски.
            
         
      (1)  ОВ C 72, 5.3.2011 г.